FI Euroopan unionin virallinen lehti C 338/65

KERTOMUS

koulutuksen, audiovisuaalialan ja kulttuurin toimeenpanoviraston tilinpäätöksestä varainhoitovuodelta 2009 sekä viraston vastaukset

2010/C 338/12

SISÄLLYS

Kohta Sivu JOHDANTO … 1–2 66 TARKASTUSLAUSUMA … 3–12 66 MUUT KYSYMYKSET … 13 67 Taulukko … 68 Viraston vastaukset … 70

JOHDANTO

1. Koulutuksen, audiovisuaalialan ja kulttuurin toimeenpanovirasto (jäljempänä ’virasto’) perustettiin 14 päivänä tammikuuta 2005 tehdyllä komission päätöksellä 2005/56/EY (1). Brysselissä sijaitseva virasto hallinnoi koulutukseen, audiovisuaalialaan ja kulttuuriin liittyviä komission päätösten mukaisia ohjelmia, mukaan lukien teknisten hankkeiden yksityiskohtainen täytäntöönpano (2).

2. Kahden vahvistetun lisätalousarvion jälkeen viraston hallinnollinen talousarvio varainhoitovuodelle 2009 oli 47,7 miljoonaa euroa, kun se edellisenä varainhoitovuonna oli 38,2 miljoonaa euroa. Virastossa työskenteli vuoden lopussa 414 henkilöä, edellisenä vuonna henkilöstön määrä oli 362.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

MUUT KYSYMYKSET

13. Henkilöstön valintamenettelyjen osalta havaittiin, että vähimmäisvaatimuksia, joiden täytyttyä hakija voidaan kutsua haastatteluun tai kirjata varallaololuetteloon, ei ollut vahvistettu etukäteen. Ne määritettiin valintalautakunnissa sen jälkeen, kun hakijat oli arvioitu ja laitettu paremmuusjärjestykseen. Tällainen käytäntö vaaransi rekrytointimenettelyjen avoimuuden.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Koulutuksen, audiovisuaalialan ja kulttuurin toimeenpanovirasto (Bryssel) Euroopan unionin toiminnasta tehdyn sopimuksen mukainen unionin toimivalta Viraston toimivaltuudet sellaisina kuin ne on määritelty 14 päivänä tammikuuta 2005 tehdyssä komission päätöksessä 2005/56/EY Hallinto Viraston resurssit vuonna 2009 (Vuoden 2008 tiedot suluissa) Toiminta ja tuotokset vuonna 2009 Euroopan unioni myötävaikuttaa korkealaatuisen koulutuksen kehittämiseen. (Perussopimuksen 165 artiklan 1 kohta) Euroopan unioni toteuttaa ammatillista koulutusta koskevaa politiikkaa. (Perussopimuksen 166 artiklan 1 kohta) Euroopan unioni myötävaikuttaa siihen, että jäsenvaltioiden kulttuurit kehittyvät kukoistaviksi. (Perussopimuksen 167 artiklan 1 kohta) Euroopan unioni ja jäsenvaltiot huolehtivat siitä, että unionin teollisuuden kilpailukyvyn kannalta tarpeelliset edellytykset turvataan. (Perussopimuksen 173 artiklan 1 kohta) Tavoitteet Koulutus-, kulttuuri- ja teollisuuspolitiikan yhteydessä on toteutettu lukuisia toimenpiteitä yleissivistävän koulutuksen, ammatillisen koulutuksen, audiovisuaalialan, kulttuurin, nuorisotoiminnan ja aktiivisen kansalaisuuden edistämiseksi Euroopan unionissa. Toimenpiteiden päätavoitteina on vahvistaa sosiaalista yhteenkuuluvuutta sekä parantaa kilpailukykyä, lisätä talouskasvua ja lähentää Euroopan kansoja. Toimenpiteisiin sisältyy erilaisia ohjelmia. Viraston vastuulla on tiettyjen ohjelmalohkojen hallinnointi [esim. Elinikäinen oppiminen, Kulttuuri, Nuorisotoimintaohjelma, Kansalaisten Eurooppa, Media, Erasmus Mundus (mukaan lukien uusi toimi 2) ja Tempus]. Virasto panee täytäntöön unionin tukea, lukuun ottamatta ohjelmien arviointia, strategisia tutkimuksia ja muita seikkoja, jotka edellyttävät poliittista harkintavaltaa poliittisten valintojen täytäntöön panemiseksi. Tehtävät — Hallinnoida unionin ohjelmien täytäntöönpanon yhteydessä tiettyjä viraston vastuulle uskottuja erityisiä hankkeita koko hankkeen ajan. — Vahvistaa talousarvion tuloja ja menoja koskevat toteuttamistoimet sekä toteuttaa komission valtuutuksen perusteella toimet, joita tarvitaan unionin ohjelmien hallinnoimiseksi, etenkin kun toimet liittyvät sopimusten tekemiseen ja avustusten myöntämiseen. — Kerätä, käsitellä ja toimittaa komissiolle unionin ohjelmien täytäntöönpanon ohjaamiseksi tarvittavat tiedot. — Panna unionin tasolla täytäntöön Euroopan koulutusalan tietoverkko (Eurydice), jonka avulla kerätään, analysoidaan sekä levitetään tietoa ja laaditaan tutkimuksia ja julkaisuja. 1 — Ohjauskomitea Koostuu viidestä jäsenestä, jotka Euroopan komissio nimittää. Ohjauskomitea hyväksyy viraston vuosittaisen työohjelman saatuaan Euroopan komission suostumuksen. Lisäksi se vahvistaa viraston hallinnollisen talousarvion ja vuosittaisen toimintakertomuksen. 2 — Johtaja Euroopan komissio nimittää. 3 — Ulkoinen tarkastus Tilintarkastustuomioistuin. 4 — Vastuuvapauden myöntävä viranomainen Parlamentti myöntää neuvoston suosituksesta. Talousarvio Viraston vuoden 2009 hallinnollinen talousarvio oli 48 miljoonaa euroa (38 miljoonaa euroa vuonna 2008) (se rahoitetaan kokonaisuudessaan Euroopan unionin yleisestä talousarviosta). Virasto hallinnoi 629 miljoonan euron määrää, joka liittyi komission toimeenpanovirastolle delegoimiin ohjelmiin ja hankkeisiin (492 miljoonaa euroa vuonna 2008). Henkilöstö 31.12.2009 1) Väliaikainen henkilöstö: henkilöstötaulukossa 99 väliaikaisen toimihenkilön toimea (92 vuonna 2008) Täytettyjä toimia: 91 (85 vuonna 2008). 2) Sopimussuhteinen henkilöstö: 327 sopimussuhteista toimihenkilöä (303 vuonna 2008) Täytettyjä toimia: 323 (277 vuonna 2008) 3) Henkilöstön kokonaismäärä: 414 täytettyä tointa (362 vuonna 2008) Henkilöstön tehtävät jakaantuivat seuraavasti: Operatiiviset tehtävät: 340 Hallinnolliset tehtävät: 74 — Toiminta ja tulokset vuonna 2009: — Viraston hallinnollinen talousarvio: 46 miljoonan euron maksusitoumukset (97 %) ja 41 miljoonan euron maksut (85 %), joilla katettiin toimintaan liittyvät henkilöstökulut, infrastruktuurikulut ja hallintomenot. — Toimintatalousarvio: 625 miljoonan euron maksusitoumukset (99,3 %), joilla katettiin sopimusten tekeminen ja avustusten myöntäminen; lisäksi suoritettiin 528 miljoonan euron maksut (99,9 %). — Toteutettiin yksinkertaistamistoimenpiteitä, joiden avulla pyritään parantamaan hallintoprosesseja ja edunsaajia koskevia menettelyitä sekä yhdenmukaistamaan ja nopeuttamaan sisäisiä työskentelymenettelyitä. Näihin toimenpiteisiin kuului muun muassa sopimusten tekeminen päätöksen perusteella, kertaluontoisten ja kiinteämääräisten maksujen käyttöönotto, ehdotusten jättäminen sähköisesti, kumppanuutta koskevat puitesopimukset, avustusten rationalisointi ja asiantuntijoiden huomautusten konsolidointi. — Tuotokset vuonna 2009: — Järjestettiin 31 ehdotuspyyntöä ja julkaistiin 3 ohjelma-opasta kaikkien vuosien 2007–2013 ohjelmien osalta. Asiaan liittyvät valintaprosessit järjestettiin aikataulun mukaisesti. — Järjestettiin useita hankkeiden avauskokouksia ja kahdeksan tiedotuspäivää. — Valittiin noin 4 100 hanketta, joille myönnettiin avustusta. — Allekirjoitettiin 4 700 sopimusta. — Suoritettiin noin 7 960 maksua. — Saatiin päätökseen 5 462 hanketta. — Käynnistettiin 6 tarjouskilpailu-/hankintamenettelyä tutkimusten ja palveluiden toteuttamiseksi. — Saatiin päätökseen 154 tarkastusta ja käynnistettiin 98 uutta tarkastusta; suoritettiin kaikki paikan päällä tehtävät tarkastukset. Lähde: Viraston toimittamat tiedot.

TOIMEENPANOVIRASTON VASTAUS 13. Toimeenpanovirasto on ottanut huomioon tilintarkastustuomioistuimen havainnon ja muuttanut menettelyään niin, että työpaikkailmoituksessa mainitaan paitsi varallaololuetteloon otettavien hakijoiden määrä myös parhaat pisteet saaneiden haastatteluun kutsuttavien hakijoiden määrä.

(1) EUVL L 24, 27.1.2005, s. 35.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 11, 16.1.2003, s. 1.

(7) Komission asetus (EY) N:o 1653/2004, annettu 21 päivänä syyskuuta 2004 (EUVL L 297, 22.9.2004, s. 6), 25 artikla.

(8) Asetus (EY) N:o 1653/2004, 29 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY) N:o 1653/2004 VI osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY) N:o 651/2008 (EUVL L 181, 10.7.2008, s. 15).

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 31. toukokuuta 2010 ja tilintarkastustuomioistuin vastaanotti sen 9. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.europa.eu/agencies/executive_agencies/eacea/index_en.htm.